ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660022007

ขอให้แก้ไขปัญหาการนำรถเข็นมาจอดกีดขวางการสัญจรบนสะพานข้ามคลอง บริเวณคลองผดุงกรุงเกษม ตลาดโบ๊เบ๊  เขตปทุมวัน จุดสังเกตจะอยู่ก่อนถึงโรงเรียนเทพศิรินทร์ ระยะห่างประมาณ 500 เมตร เนื่องจากผู้ร้องแจ้งว่าจะมีกลุ่มพ่อค้าแม่ค้าที่ตั้งร้านเสร็จแล้ว ได้นำรถเข็นมีลักษณะเป็นตู้สี่เหลี่ยมมาจอดไว้บนสะพานข้ามคลอง จำนวนประมาณ 10 กว่าคัน เป็นประจำทุกวัน ตั้งแต่เวลาประมาณ 06.00 - 18.00 น. ซึ่งจะมีการจอดเป็นขั้นบันได ทำให้กลุ่มประชาชนที่เดินสัญจรผ่านไปมาไม่ได้รับความสะดวกเป็นอย่างมาก ส่งผลให้ผู้ร้องประชาชนรายอื่นได้รับความเดือดร้อนไม่สามารถสัญจรทางเท้าได้อย่างสะดวก เบื้องต้นผู้ร้องได้แจ้งเรื่องไปยังศูนย์รับแจ้งทุกข์กรุงเทพมหานครแล้ว ซึ่งทางเจ้าหน้าที่ของสำนักงานเขต ฯ ได้เข้ามาแก้ไขปัญหาเบื้องต้นให้แล้ว พอทางเจ้าหน้าที่ ฯ กลับไปก็จะเกิดเหตุการณ์ลักษณะดังกล่าวขึ้นอีก ผู้ร้องพบเห็นมาเป็นระยะเวลาประมาณ 10 กว่าปี จึงประสงค์ให้หน่วยงานที่เกี่ยวข้องเข้าไปดำเนินการแก้ไขปัญหาดังกล่าว เพื่อเพิ่มพื้นที่การสัญจรไปมาให้สะดวกมายิ่งขึ้น เบื้องต้นได้แจ้งรายงานจาก กรุงเทพมหานคร สำนักงานเขตปทุมวัน โดยฝ่ายเทศกิจ ชุดสายตรวจ 255 ตรวจสอบเรื่องร้องเรียนดังกล่าวแล้ว จึงได้ประชาสัมพันธ์ขอความร่วมมือผู้ประกอบการค้าห้ามตั้งวาง (จอด) รถเข็นไว้บนถนนอันเป็นเหตุให้กีดขวางทางสัญจรของประชาชน ตามเลขที่รับแจ้ง 49918/65 ให้ผู้ร้องทราบแล้ว แต่ผู้ร้องขอแจ้งข้อมูลเพิ่มเติมว่า วันที่ (29 พฤษภาคม 2566) เวลา 06.00 น. เป็นต้นไป ยังมีการพบเห็นรถเขนของคนขายเสื้อผ้าขว้างทางขึ้น-ลง สะพานข้ามคลอง ดังกล่าวอยู่ทำให้กลุ่มประชาชนที่เดินสัญจรผ่านไปมาไม่ได้รับความสะดวกเป็นอย่างมาก จึงประสงค์ให้หน่วยงานที่เกี่ยวข้องเข้าไปดำเนินการแก้ไขปัญหาดังกล่าว เพื่อเพิ่มพื้นที่การสัญจรไปมาให้สะดวกมายิ่งขึ้น  

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata